Odločba (ES) št. 787/2004 Evropskega parlamenta in Sveta

z dne 21. aprila 2004

o spremembi Odločbe Sveta 96/411/ES ter odločb št. 276/1999/ES, št. 1719/1999/ES, št. 2850/2000/ES, št. 507/2001/ES, št. 2235/2002/ES, št. 2367/2002/ES, št. 253/2003/ES, št. 1230/2003/ES in št. 2256/2003/ES zaradi prilagajanja referenčnih zneskov, ki naj bi upoštevali širitev Evropske unije

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 95, člena 153(2), člena 156(1), člena 157(3), člena 175(1) in člena 285 Pogodbe,

ob upoštevanju predloga Komisije,

ob upoštevanju mnenja Ekonomsko-socialnega odbora,

po posvetovanju z Odborom regij,

v skladu s postopkom, določenim v členu 251 Pogodbe [1],

ob upoštevanju naslednjega:

Zaradi upoštevanja širitve Evropske unije naj bi se referenčni zneski prilagodili v Odločbi Sveta 96/411/ES z dne 25. junija 1996 o izboljševanju kmetijske statistike Skupnosti [2] in v naslednjih odločbah Evropskega parlamenta in Sveta:

- št. 276/1999/ES z dne 25. januarja 1999 o sprejetju večletnega akcijskega načrta Skupnosti za pospeševanje varnejše uporabe interneta s preprečevanjem nezakonitih in škodljivih vsebin v globalnih omrežjih [3],

- št. 1719/1999/ES z dne 12. julija 1999 o nizu smernic, vključno z opredelitvijo projektov skupnega interesa, za čezevropska omrežja za elektronsko izmenjavo podatkov med upravami (IDA) [4],

- št. 2850/2000/ES z dne 20. decembra 2000 o vzpostavitvi okvira Skupnosti za sodelovanje na področju naključnega ali namernega onesnaženja morja [5],

- št. 507/2001/ES z dne 12. marca 2001 o vrsti ukrepov v zvezi z vseevropskim omrežjem za zbiranje, obdelavo in diseminacijo statističnih podatkov o blagovni menjavi znotraj Skupnosti ter med Skupnostjo in državami nečlanicami (Edicom) [6],

- št. 2235/2002/ES z dne 3. decembra 2002 o sprejetju programa Skupnosti za izboljšanje delovanja davčnih sistemov na notranjem trgu (program Fiscalis 2003–2007) [7],

- št. 2367/2002/ES z dne 16. decembra 2002 o statističnem programu Skupnosti 2003–2007 [8],

- št. 253/2003/ES z dne 6. februarja 2003 o sprejetju akcijskega programa za carino v Skupnosti (Carina 2007) [9],

- št. 1230/2003/ES z dne 26. junija 2003 o sprejetju večletnega akcijskega programa na področju energetike: "Pametna energija – Evropa" (2003–2006) [10],

- št. 2256/2003/ES z dne 17. novembra 2003 o sprejetju večletnega programa (2003–2005) za spremljanje Evrope, razširjanje dobre prakse in izboljšanje varnosti omrežja in informacij (Modinis) [11] –

SPREJELA NASLEDNJO ODLOČBO:

Člen 1

Prvi pododstavek člena 6(4) Odločbe št. 96/411/ES se nadomesti z:

"4. Finančni okvir za izvajanje tega programa v obdobju 2003–2007 je 11,65 milijona EUR. Znesek 8,65 milijona EUR se nameni za obdobje 2003–2006.

Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007."

Člen 2

Prvi pododstavek člena 1(3) Odločbe št. 276/1999/ES se nadomesti z:

"3. Finančni okvir za izvajanje akcijskega načrta v obdobju od 1. januarja 1999 do 31. decembra 2004 je 39,1 milijona EUR."

Člen 3

Člen 12 Odločbe št. 1719/1999/ES se spremeni na naslednji način:

1. Postavka "Referenčni znesek" se nadomesti s postavko "Financiranje".

2. Odstavek 1 se nadomesti z:

"1. Finančni okvir za izvajanje dejavnosti Skupnosti v skladu s to odločbo v obdobju 2002–2004 je 40,6 milijona EUR."

Člen 4

Člen 2(c) Odločbe št. 2850/2000/ES se nadomesti z:

"(c) Finančni okvir za izvajanje te odločbe za obdobje 2000–2006 je 12,6 milijona EUR.

Financiranje, ki je dodeljeno za dejavnosti, določene s to odločbo, se vnese med letno dodeljena sredstva za splošni proračun Evropske unije. Razpoložljiva letno dodeljena sredstva odobri proračunski organ v okviru finančnega načrta."

Člen 5

Odločba št. 507/2001/ES se spremeni na naslednji način:

1. Prvi podstavek člena 6 se nadomesti z:

"Finančni okvir za izvajanje dejavnosti Skupnosti iz te odločbe v obdobju 2001–2005 se določi v višini 53,6 milijona EUR. Okvirna razčlenitev, po kategorijah dejavnosti iz člena 2, je prikazana v Prilogi II."

2. Priloga II se nadomesti z besedilom iz Priloge I k tej odločbi.

Člen 6

Člen 10 Odločbe št. 2235/2002/ES se nadomesti z:

Finančni okvir za izvajanje programa v obdobju od 1. januarja 2003 do 31. decembra 2007 je 67,25 milijona EUR. Znesek 51,9 milijona EUR se nameni za obdobje do 31. decembra 2006.

Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007.

Letno dodeljena sredstva odobri proračunski organ v okviru finančnega načrta."

Člen 7

Prvi in drugi pododstavek člena 3 Odločbe št. 2367/2002/ES se nadomesti z:

"Finančni okvir za izvajanje tega programa v obdobju 2003–2007 je 220,6 milijona EUR. Znesek 170,83 milijona EUR se nameni za obdobje do 31. decembra 2006.

Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007."

Člen 8

Člen 14 Odločbe št. 253/2003/ES se nadomesti z:

1. Finančni okvir za izvajanje tega programa v obdobju od 1. januarja 2003 do 31. decembra 2007 je 165,55 milijona EUR. Znesek 128,79 milijona EUR se nameni za obdobje do 31. decembra 2006.

2. Za obdobje, ki se začne 1. januarja 2007, predlagani znesek šteje za potrjenega, če je v zadevni fazi skladen s finančnim načrtom, veljavnim v obdobju, ki se začne s 1. januarjem 2007.

3. Letno dodeljena sredstva odobri proračunski organ v okviru finančnega načrta."

Člen 9

Odločba št. 1230/2003/ES se spremeni na naslednji način:

1. Prvi pododstavek člena 6(1) se nadomesti z naslednjim:

"1. Finančni okvir za izvajanje tega programa v obdobju 2003–2006 je 250 milijonov EUR."

2. Priloga II se nadomesti z besedilom iz Priloge II k tej odločbi.

Člen 10

Prvi in drugi pododstavek člena 4 Odločbe št. 2256/2003/ES se nadomesti z:

"Program poteka v obdobju od 1. januarja 2003 do 31. decembra 2005. Finančni okvir za izvajanje tega programa je 22,44 milijona EUR."

Člen 11

Ta odločba je naslovljena na države članice.

V Strasbourgu, 21. aprila 2004

Za Evropski parlament

Predsednik

P. Cox

Za Svet

Predsednik

D. Roche

[1] Mnenje Evropskega parlamenta z dne 9. marca 2004 (še ni objavljeno v Uradnem listu) in Sklepa Sveta z dne 5. aprila 2004.

[2] UL L 162, 1.7.1996, str. 14. Odločba, nazadnje spremenjena z Odločbo št. 1919/2002/ES Evropskega parlamenta in Sveta (UL L 293, 29.10.2002, str. 5).

[3] UL L 33, 6.2.1999, str. 1. Odločba, nazadnje spremenjena z Uredbo (ES) št. 1882/2003 (UL L 284, 31.10.2003, str. 1).

[4] UL L 203, 3.8.1999, str. 1. Odločba, spremenjena z Odločbo št. 2046/2002/ES (UL L 316, 20.11.2002, str. 4).

[5] UL L 332, 28.12.2000, str. 1.

[6] UL L 76, 16.3.2001, str. 1.

[7] UL L 341, 17.12.2002, str. 1.

[8] UL L 358, 31.12.2002, str. 1.

[9] UL L 36, 12.2.2003, str. 1.

[10] UL L 176, 15.7.2003, str. 29.

[11] UL L 336, 23.12.2003, str. 1.

--------------------------------------------------

PRILOGA I

PRILOGA II

OKVIRNA RAZČLENITEV PO KATEGORIJAH DEJAVNOSTI EDICOM, V SKLADU S ČLENOM 2, ZA OBDOBJE 2001–2005

Razčlenitev za obdobje 2001–2005 | Skupaj |

Informacijsko omrežje boljše kakovosti, ki je cenejše in hitreje na voljo, v skladu z zahtevami politik Skupnosti | 22 % |

Ustrezno informacijsko omrežje, ki je prilagojeno spreminjajočim se potrebam uporabnikov v okviru ekonomske in monetarne unije ter mednarodnega gospodarskega okolja | 14 % |

Informacijsko omrežje, ki je bolje vključeno v splošno statistično okolje in prilagojeno razvoju administrativnega okolja | 25 % |

Omrežje, s katerim se izboljšuje statistična storitev, ponujena upravnim organom, uporabnikom in ponudnikom podatkov | 12 % |

Omrežje, ki temelji na zbiranju informacij ob upoštevanju najnovejšega tehnološkega napredka za izboljšanje funkcij, ki so na voljo ponudnikom informacij | 9 % |

Integrirano in interoperabilno omrežje | 11 % |

Tehnična in upravna pomoč; podporni ukrepi | 7 % |

Skupaj (v milijonih EUR) | 53,6 |

--------------------------------------------------

PRILOGA II

PRILOGA

OKVIRNA DODELITEV PREDVIDENIH POTREBNIH ZNESKOV [1]

(V milijonih EUR) |

Področja dejavnosti | 2003–2006 |

| |

1. | Izboljšanje energetske učinkovitosti in racionalna poraba energije | 88,9 |

2. | Novi in obnovljivi energetski viri in razširitev proizvodnje energije | 101,9 |

3. | Energetski vidiki transporta | 41,6 |

4. | Pospeševanje uporabe obnovljivih energetskih virov in energetske učinkovitosti na mednarodni ravni, zlasti v državah v razvoju | 17,6 |

Skupaj | 250 |

--------------------------------------------------